ایسراییلین بؤلگه‌ده‌کی حربی "اوستونلویونو" قوروماق اوچون آمریکا بیرلشمیش دؤولتلرینین تورکییه‌یه اف-۳۵ ساواش اوچاغی ساتماسینی انگلله‌مک اوچون پرده آرخاسین‌دا "چالیشدیغی" اورتایا چیخدی.
ایسراییل‌ده یایینی اولان کانال ۱۲ تلویزیونونون خبرینه گؤره، ایسراییلین بؤلگه‌ده‌کی حربی هاوا "اوستونلویونو" قوروماق اوچون آمریکا بیرلشمیش دؤولتلرینین تورکییه‌یه اف-۳۵ ساواش اوچاغی ساتماسینی انگلله‌مک اوچون پرده آرخاسین‌دا "چالیشدیغی" قید اولوندو.
خبرده، تورکییه‌نین روسیادان اس-۴۰۰ هاوا ساوونما سیستمی آلماسینا دقت چکیله‌رک،
"ایسراییل، (تورکییه پرزیدنتی رجب طیب) اردوغانین روسیادان موشک ساوونما سیستملرینی ساتین آلماسینی فورصت بیلدی و واشینگتونا گلیشمیش اوچاق‌لارین تورکییه‌یه ساتیشینی لغو ائتمک اوچون باسقی ائتدی" ایفاده‌لرینه یئر وئریلدی.
سون ایکی ایلده ایسراییله ۱۶ اف-۳۵ ساواش اوچاغی تسلیم ائد‌ن آمریکا بیرلشمیش دؤولتلری، ایسراییلین بؤلگه‌ده بو تیپ ساواش اوچاق‌لارینا صاحب تک اؤلکه حالینا گلمه‌سینی ساغلادی.
ایسراییل حکومتی آمریکا بیرلشمیش دؤولتلرینین یاردیم فوندلارینی قوللاناراق ان آز ۵۰ اف-۳۵ اوچاغی ساتین آلماق اوچون آمریکا بیرلشمیش دؤولتلرینین لاکهید مارتین شیرکتی ایله انلاشما ایمضالادی و ۲۰۲۴.جو ایله قدر هامی‌سینی تحویل آلماغی هدفله‌ییر.
